Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Berhida Város Önkormányzata Képviselő-testületének a köznevelési intézményekben alkalmazandó gyermekétkeztetés térítési díjáról szóló önkormányzati rendeletéhez való hozzájárulásról** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | Berhida Város Önkormányzat Képviselő-testületének a gyermekvédelmi ellátásokról szóló 16/2021. (V. 28.) önkormányzati rendelete | | |
| Fontosabb  jogszabályok: | * A jogalkotásról szóló 2010. évi CXXX. törvény 5. § (1a) bekezdése * Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 87-95. § * A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) | | |
| Előterjesztés  szövege: | Berhida és Vilonya települések a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 87-95. § -nak megfelelő, jogi személyiséggel rendelkező társulást hoznak létre az Mötv. 13. § (1) bekezdés 6. pontjában meghatározott „óvodai ellátás” magas szakmai színvonalon történő ellátása céljából. A módosított társulási megállapodás alapján a térítési díjakról Berhida Város Önkormányzat Képviselő-testülete alkot rendeletet.  Berhida Város Önkormányzat Képviselő-testülete tárgyalja a gyermekvédelmi ellátásokról szóló 16/2021.(V.28.) önkormányzati rendelet módosításáról című rendelet-tervezetet, melynek 2. melléklete tartalmazza a Vilonya Önkormányzatát érintő térítési díjakat. Ebben szükséges meghatározni a gyermekétkeztetés térítési díját a **vilonyai telephelyű köznevelési intézményekben**. A rendelet tervezetet mellékelten megküldöm.  A jogalkotásról szóló 2010. évi CXXX. törvény 5. § (1a) bekezdése alapján  „Ha a felhatalmazás jogosultja a helyi önkormányzat képviselő-testülete, társulás esetén – ha a társulás megállapodásban meghatározott feladat- és hatáskör a felhatalmazás tárgyának szabályozására kiterjed – az önkormányzati rendelet megalkotására a társulási megállapodásban kijelölt vagy ennek hiányában a társulás székhelye szerinti helyi önkormányzat képviselő-testülete jogosult. A rendelet megalkotásához a társulásban résztvevő helyi önkormányzat képviselő-testületének hozzájárulása szükséges.” | | |
| Mellékletek: | rendelettervezet, hatástanulmány, indokolás | | |
| Keltezés: | Vilonya, 2025. október 22. | | |
| Előterjesztő aláírása: | Fésüs Sándor  polgármester s.k. | | |

**Határozati javaslat:**

**……/2025.(X. 27.) Kt. határozat**

**Berhida Város Önkormányzata Képviselő-testületének a köznevelési intézményekben alkalmazandó gyermekétkeztetés térítési díjáról szóló önkormányzati rendeletéhez való hozzájárulásról**

Vilonya Község Önkormányzata Képviselő-testülete megtárgyalta a „**Berhida Város Önkormányzata Képviselő-testületének a köznevelési intézményekben alkalmazandó gyermekétkeztetés térítési díjáról szóló önkormányzati rendeletéhez való hozzájárulásról**„ tárgyban a következő döntést hozza:

1. Berhida Város Önkormányzata Képviselő-testületének a gyermekvédelmi ellátásokról szóló 16/2021. (V. 28.) önkormányzati rendelete módosításához – az előterjesztés alapján - hozzájárul.
2. A megállapított térítési díjakat a vilonyai köznevelési intézményekben alkalmazza, az ellátottakat a megállapított személyi térítési díjról értesíti.

Határidő: 2025. december 31.

Felelős: dr. Guti László jegyző

Fésüs Sándor polgármester

Mozgay Dóra Óvodavezető

Zakor Tünde pénzügyi irodavezető

Bárdos - Szabó Nikolett hatósági irodavezető