

**Berhida Város Jegyzője**

1. *Berhida, Veszprémi u. 1-3.*

*Tel.:88/585-600 e-mail: jegyzo@berhida.hu*

**A gyermekvédelmi ellátásokról szóló 16/2021.(V.28.) önkormányzati rendelet módosításáról szóló rendelet-tervezet**

**előzetes hatásvizsgálatáról**

A gyermekvédelmi ellátásokról szóló önkormányzati rendelet-tervezetben foglalt szabályok várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

Vilonyán a gyermekétkeztetés tárgyában a korábbi vállalkozóval megkötött vásárolt élelmezésre vonatkozó szolgáltatási szerződés megszűnt és új vállalkozóval került megkötésre a szerződés az előzőnél kedvezőbb áron, így változik a térítési díjak mértéke.

**2. A jogszabály környezeti és egészségi következményei**

A rendelet-tervezetnek környezeti és egészségi következményei nincsenek.

**3. A jogszabály adminisztratív terheket befolyásoló hatásai**

A rendelet-tervezet nem keletkeztet az eddigieknél jelentősebb adminisztratív terheket.

**4. A jogszabály megalkotásának szükségessége, a jogalkotás elmaradásának várható következményei**

A jogszabály megalkotását a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdés e) pontja írja elő.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet-tervezet elfogadása a jelenlegi szabályozáshoz képest többlet személyi, szervezeti és tárgyi feltételt nem igényel.

Berhida, 2025. október 17.

dr. Guti László

jegyző