**Vilonya Község Önkormányzata Képviselő-testületének**

**.../.... (...) önkormányzati rendelete**

**a szociális és gyermekvédelmi ellátásokról szóló 4/2021. (V.28.) önkormányzati rendelet módosításáról**

[1] A rendelet-módosítás célja a tüzelőanyag támogatás jövedelemhatárának emelése, hogy ezáltal minél több rászoruló család számára legyen elérhető az önkormányzat által biztosított lehetőség.

[2] Vilonya Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ban, 32. § (1) bekezdés b) pontjában, 32. § (3) bekezdésében, 60. § (4) bekezdésében, 92. § (2) bekezdésében, 132. § (4) bekezdésében, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 18. § (1a) bekezdésében, valamint a 29. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el.

**1. §**

A szociális és gyermekvédelmi ellátásokról szóló 4/2021. (V. 28.) önkormányzati rendelet 8. § (1) bekezdés a) pontja helyébe a következő rendelkezés lép:

*[****Tüzelőanyag támogatást*** *kell megállapítani annak a személynek, aki szilárd tüzelőanyagot (pl.: fa) használ és]*

„*a)* a családjában az egy főre jutó havi nettó jövedelem nem haladja meg a szociális vetítési alap összegének 300 %-át, egyedül élő esetén a szociális vetítési alap összegének 600 %-át, és”

**2. §**

Ez a rendelet a kihirdetését követő napon lép hatályba.

Általános indokolás

A rendelet 2021. júniusában lépett hatályba. A hatálybelépés óta növekedtek a bérek, valamint nyugdíjemelésre is sor került, azonban a tüzelőanyag támogatásokra vonatkozó jövedelemhatár módosítására a rendelet hatályba lépése óta csak 1 alkalommal került sor, ezért időszerűvé vált a jövedelemhatár emelése.

Részletes indokolás

**Az 1. §-hoz**

A tüzelőanyag támogatás megállapítására irányuló jövedelemhatár emeléséről rendelkezik, mellyel további személyek bevonása eredményezhető, azzal a céllal, hogy minél több rászoruló család számára legyen elérhető az önkormányzat által biztosított lehetőség.

**A 2. §-hoz**

A szakasz hatályba léptető rendelkezést tartalmaz.